নজরুল ইসলাম খান বলেন, সভা থেকে জোট নেত্রী বেগম খালেদা জিয়াসহ রাজবন্দীদের মুক্তি, নির্দলীয় সরকারের অধীনে সংসদ নির্বাচন, নির্বাচনের তফসিল ঘোষণার আগে সংসদ ভেঙে দেয়া, নির্বাচন কমিশন পুনর্গঠন, ইভিএম ব্যবহার না করা, নির্বাচনের সময়ে সশস্ত্রবাহিনী নিয়োগ, তারেক রহমানসহ মিথ্যা মামলায় আটক রাজনৈতিক নেতাকর্মীদের বিরুদ্ধে মামলা প্রত্যাহার হয়রানি বন্ধের দাবি জানানো হয়েছে। একই সাথে ন্যূনতম দাবিতে দেশে গণতন্ত্র প্রতিষ্ঠার জন্য বৃহত্তর জাতীয় ঐক্য প্রতিষ্ঠায় দেশের সব গণতন্ত্রকামী দল, সংগঠন ও ব্যক্তির প্রতি আহ্বান জানানো হয়েছে।